
VLÁDA SLOVENSKEJ REPUBLIKY



NÁVRH
UZNESENIE VLÁDY SLOVENSKEJ REPUBLIKY
č. 
z ............ 2025

k návrhu odôvodneného stanoviska k nesúladu návrhu nariadenia Európskeho parlamentu a Rady o  postupnom ukončení dovozu zemného plynu z Ruska, zlepšení monitorovania možných energetických závislostí a o zmene nariadenia (EÚ) 2017/1938 (COM(2025) 828) so zásadou subsidiarity

	Číslo materiálu:
	

	Predkladateľ:
	predseda vlády


Vláda
1. berie na vedomie
0. návrh odôvodneného stanoviska k nesúladu návrhu nariadenia Európskeho parlamentu a Rady o  postupnom ukončení dovozu zemného plynu z Ruska, zlepšení monitorovania možných energetických závislostí a o zmene nariadenia (EÚ) 2017/1938 (COM(2025) 828)  (ďalej len „návrh nariadenia“) so zásadou subsidiarity;

1. poveruje
predsedu vlády
A.1. predložiť návrh odôvodneného stanoviska predsedovi Výboru Národnej rady Slovenskej republiky pre európske záležitosti na prerokovanie,
podpredsedníčku vlády a ministerku hospodárstva
A.2. odôvodniť návrh odôvodneného stanoviska vo Výbore Národnej rady Slovenskej republiky pre európske záležitosti;

B. odporúča
Výboru Národnej rady Slovenskej republiky pre európske záležitosti
[bookmark: _Hlk206412427]bezodkladne prerokovať návrh nariadenia a podľa § 58a odseku 3 písmena c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov schváliť odôvodnené stanovisko k nesúladu návrhu nariadenia so zásadou subsidiarity,
predsedovi Výboru Národnej rady Slovenskej republiky pre európske záležitosti
bezodkladne odoslať odôvodnené stanovisko k návrhu nariadenia predsedníčke Európskeho parlamentu, predsedovi Rady Európskej únie a predsedníčke Európskej komisie podľa článku 6  Protokolu o uplatňovaní zásad subsidiarity a proporcionality k Zmluve o Európskej únii,
poskytnúť súčinnosť ministrovi spravodlivosti, ministrovi zahraničných vecí a európskych záležitostí a podpredsedníčke vlády a ministerke hospodárstva pri plnení úlohy D.4., a to v súvislosti s pôsobnosťou výboru podľa § 58b odseku 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov požiadať Národnú radu Slovenskej republiky, aby sa uzniesla na podaní žaloby vo veci porušenia zásady subsidiarity predmetným nariadením;

C. ukladá
podpredsedníčke vlády a ministerke hospodárstva 
poskytnúť ministrovi spravodlivosti podklady potrebné pre vypracovanie analýzy podľa úlohy D.4. vo vzťahu k obsahu návrhu nariadenia vrátane posúdenia jeho dopadov na hospodársku a energetickú bezpečnosť Slovenskej republiky, pri zohľadnení predbežného stanoviska Slovenskej republiky k návrhu nariadenia,
do 10. septembra 2025
zabezpečiť informovanie ministra spravodlivosti a ministra zahraničných vecí a európskych záležitostí o priebehu rokovaní o možnosti vyjednať výnimky alebo záväzné kompenzácie, a v prípade ich nedosiahnutia poskytnúť súčinnosť pri príprave analýzy podľa úlohy D.4.,
do 30. septembra 2025
ministrovi spravodlivosti 
zabezpečiť v spolupráci s ministrom zahraničných vecí a európskych záležitostí analýzu doterajšej rozhodovacej činnosti Súdneho dvora Európskej únie vo veci porušenia zásady subsidiarity,
do 20. septembra 2025
zabezpečiť v spolupráci s ministrom zahraničných vecí a európskych záležitostí a podpredsedníčkou vlády a ministerkou hospodárstva v prípade, ak rokovania nebudú viesť k vyjednaniu výnimiek alebo adekvátnych záväzných kompenzácií, vypracovanie analýzy možností podania žaloby z dôvodu porušenia zásady subsidiarity predmetným nariadením podľa článku 8  Protokolu o uplatňovaní zásad subsidiarity a proporcionality k Zmluve o Európskej únii, alebo porušenia iného právneho pravidla podľa článku 263 Zmluvy o fungovaní Európskej únie.
do 25. októbra 2025








Vykonajú:	predseda vlády
podpredsedníčka vlády a ministerka hospodárstva
		minister spravodlivosti
		minister zahraničných vecí a európskych záležitostí
		



Na vedomie:	predseda Národnej rady Slovenskej republiky
		Zastúpenie Európskej komisie na Slovensku

